Järgnev saade on valminud tänu J.Meyeri teenistuspartnerite toele.
IGAPÄEVAELU RÕÕMUD
Saatan kasutab katsumusi,
et panna meid tegema asju, mida me tegelikult ei soovi,
kuid mis on meie nõrgad kohad.
Me nii väga tahaks, et Jumal kõrvaldaks need kiusatused,
kuid sageli Ta ei tee seda,
sest Ta tahab, et see nõtrus tõuseks seni me seest pinnale,
kuni ütleme: "Ma ei taha enam elada nii!
Mida iganes Sa ka tegema ei peaks - muuda mind!"
Kas keegi saab aru, millest jutt käib?
Muuda mind!
Me ei jaga siin täna maitsvaid šokolaadikomme -
võite hankida neid linna pealt nii palju, kui kulub!
Täna õhtuks on hoopis liha ja köögiviljad,
sest Kristuse ihul on aeg täiskasvanuks saada!
"Oo Joyce, kui sa vaid paneks oma käed mu peale
ja käsiks neil probleemidel lahkuda!"
Need asjad ei käi nii,
sest pead õppima ise oma Koljatitega toime tulema.
Võin garanteerida, et sul jagub jõudu tulla toime kõigega, mis sind tabab.
Ma ei usu, et just paljud meist oleks tahtnud,
et apostel Paulus me eest paluks.
Sest ma ei leia Piiblis ühtegi kohta,
kus ta oleks palunud kellegi probleemide kadumise pärast -
sh ta enda omad.
Teadsite te seda?
Ükskõik, kas vaatad Efeslaste, Galaatlaste, Koloslaste või Filipi kirja,
kus on kirjas Pauluse palved...
Tema peamine palve oli see, et inimesed tunneksid Jumalat
ja Tema armastuse suurust, laiust ja sügavust.
Et nad oleks tugevdatud Püha Vaimu väe ja meelevallaga,
kes elab sügaval nende sees.
Et nad tuleks toime ükskõik, millega, säilitades õige suhtumise.
Ta kunagi ei palunud, et need asjad kaoksid,
vaid et Jumal nende läbi midagi inimeses endas korda saadaks.
Nii et me palume valesti!
Me võime kulutada aastaid, paludes valesid palveid.
Mõned inimesed kulutavad kogu oma elu,
paludes palveid, millele Jumal vastata ei saa.
Nii et me peame õppima ja paluma nii:
"Jumal, ma tean, et Sa oma Sõnas oled juba hoiatanud,
et kiusatused tulevad,
aga ma palun, et kui need tulevad, ma tabaks need ära kohe alguses.
Ja ma palun just praegu, et ma ei langeks sellesse kiusatusse."
Tunne iseennast ja oma nõrkusi;
tunne valdkondi, kus vaenlane sind rünnata võib
ja ole siis valmis.
Mina usun, et püsima jäämine tähendab pidada vastu kauem kui Saatan.
Kui paljud teist on otsustanud pidada kauem vastu kui Saatan?
See on just see, mida Jeesus Luuka 4 ptk's tegi -
Ta pidas kauem vastu kui Saatan.
Saatan ründas Jeesust nii nagu vähegi sai,
aga Jeesus jäi siiski tugevaks.
Ma kogen, kuidas osad teist kasvavad just praegu
ja kuidas ka osad teist ägavad just praegu.
"See pole küll see, mida ma kuulda tahtsin!"
Vaatame Luuka 4 esimesi salme:
"Jeesus aga, täis Püha Vaimu, tuli tagasi Jordani äärest,
ja aeti Vaimu läbi kõrbe,
kus ta oli nelikümmend päeva kuradi kiusata."
Teda kiusati mitmel erimoel.
Teda kiusati asjadega
ja Saatan muudkui ketras: "Kui Sa oled Jumala Poeg, siis tee nii!"
Neid kordi on palju,
kus Saatan püüab viia meid kõrvale Jumala tahtest,
püüdes panna meid tõestama midagi.
Usun, et keegi meist pole üdini vaba seni,
kuni püüame ikka veel midagi tõestada ja kellelegi muljet avaldada.
Kas pean seda kordama?
Ma ei usu, et keegi saab olla tõeliselt vaba seni,
kuni ta püüab ikka veel midagi tõestada ja kellelegi muljet avaldada.
Seni, kuni sa ei mõista, et võid olla täiesti sina ise
ja Jumal armastab ning aktsepteerib sind just nii nagu oled.
Alles siis, kui seda kõike mõistad, ei pea sa enam kellelegi midagi tõestama.
Luuka 4:13 (laiendatud piiblitõlge)
"Ja kui kurat kogu kiusamise oli lõpetanud,
jättis ta Jeesuse mõneks ajaks rahule (kuni järgmise soodsa võimaluseni)."
Näete te seda?
Kui Kurat oli lõpetanud kogu kiusamiste tsükli -
ühe katsumuse teise järel...
Ma arvan, see polekski olnud nii hull, kui Israel Houghton (ülistuslaulja)
oleks pidanud lahendama vaid ühe probleemi, et siia jõuda.
Ma küll ei tea kogu ta lugu,
aga ta lendas Filadelfiasse Aafrikast, nagu mulle öeldi.
Kindlasti väsinud ja tüdinud, ajavahe annab tunda. Saan aru.
Aga ta riided polnud sama lennu peal;
öeldi, et need tulevad järgmise lennuga 30 min pärast.
Ta ei pidanud seda 30 minutit paljuks oodata,
aga ta riided ei saabunud ka teise lennuga mitte.
Üks teine ülistaja eksis siia tulles ära.
Ta polnudki siit väga kaugel, kuni politsei ta äkki kinni pidas.
Ta püüdis olla nii viisakas, kui vähegi võimalik,
aga sai ikka kolm trahvi.
Lihtsalt selle eest, et püüdis jõuda konverentsile,
kus tal oli ülistus juhtida!
Israel pidi minema kaubamajja väikesele ostutuurile,
kuna tal polnud midagi selga panna. Va riided, mis tal juba seljas olid.
Aga teate, mis?
Meil oleks suur kiusatus ohata kaastundest: "Kui kahju!"
Jah, kaastundel ja empaatial on oma koht,
aga ta kasvas selle olukorra läbi!
Teie aga, kes ei kogenud mingeid probleeme täna, ei kasvanud.
Israel Houghton aga kasvas!
Me peame tundma rõõmu oma kasvamisest.
Kasvamine on valus, aga peaksime siiski tänama Jumalat selle eest.
"Aitäh Jumal, et võin kasvada!"
Sest millega iganes Saatan ka ei ründaks -
oluline on jääda püsima.
Hoida alal õiget suhtumist ja tänada Jumalat ükskõik, mis.
Mitte vinguda: "Ma ei mõista, miks see küll minuga juhtus?"
"Ma ei mõista. Olen ju hea inimene ja tahan vaid juhtida ülistust."
"Olen olnud nii tubli misjonär ja vaata, mis nüüd juhtus! Ma ei mõista!"
"Ma olen nii väsinud ja ajavahe annab tunda
ning nüüd siis veel see jama ka kaelas! Miks ometigi?"
Tabasin ehk pisut märki?
Aga seda seetõttu,
et olen ise mustmiljon korda kõigis sellistes olukordades olnud!
Mu abikaasal on üks hea ütlus selle kohta:
"Mida iganes ka Saatan ei teeks - see ei avalda mulle muljet!"
See lihtsalt ei avalda mulle muljet.
Küll aga avaldas see mulle palju aastaid muljet!
Kuid Dave ütleb ikka:
"Kui see ei avalda sulle muljet, ei valmista see sulle ka ängistust,
nii et sa ei lange masendusse ega lase seda enda sisse."
Kõik saab alguse sellest,
kui lased Saatana tegudel endale muljet avaldada.
"Oo ei! Oo, mitte seda!"
Kuid me ei peaks seda üldse tegema, vaid me võime öelda:
"Ma lähen sellest läbi
ja koos Jumala abiga tulen sellest võitjana välja."
See on koht, kus öelda:
"Ma suudan kõik Kristuses, kes teeb mind vägevaks!"
Mitte siis, kui ajame rinna kummi ja üritame ülemaailmset teenistust rajada.
Paulus ütles Filiplaste 4:12-13
"Oskan elada kehvalt ja oskan elada ka jõukalt,
oskan elada nii jõukuses kui puuduses.
Ma suudan kõik tema läbi, kes teeb mind vägevaks."
Aamen?
Sa ütled: "Tundub, et elu on üks suur kannatuste rada?"
Ei ole.
Asja mõte on selles, et igakord, kui me kasvame
ja Jumal muudab meid kasvõi natukenegi,
siis mida iganes ka Saatan ei teeks, on see iga korraga vähem valus.
Mitte rohkem, aga vähem valus.
Sa pead võitma Koljati enne, kui ta sind üldse rahule jätab.
Taavet oli võitud kuningaks 20 aastat enne, kui ta krooni pähe sai
ja üks tähtsamaid asju, mida ta tegi, oli see, et ta seisis vastu Koljatile.
Ka Jeesust kiusati mitmeti. Näeme seda eripaigus Piiblis.
Kuid meil on Jeesuse näol Ülempreester, kes mõistab me nõrkusi
ja ka vastutust, mis meil on, et seista vastu kiusatusele.
Seda seetõttu, et Teda ennast on kiusatud igal võimalikul juhul
ja ometigi Ta ei teinud pattu.
See võtab aega kogu me elu
ja ega me ole siiski 100% valmis, kui Jeesus tuleb.
Aga meie eesmärk kristlastena peaks olema
pidada vastu kõigele hea ja õige suhtumisega.
Tänud teie võrratu reageeringu eest!
Meie eesmärk peaks olema minna läbi ükskõik, millest
ja jääda siiski iseendaks.
Jääda samaks nii headel kui halbadel aegadel.
Kas teate, et miski ei saanud Jeesust nii kaugele,
et Ta oleks kaotanud oma väe.
Mitte miski ei kõigutanud Teda nii palju,
et Ta oleks hakanud rääkima rumalusi ja kahandanud seeläbi oma väge.
Vaatame Johannese 14:30, kus Ta rääkis oma jüngritega.
Vaid mõni tund enne seda,
kui Ta oli astumas suurima kannatuse sisse Getsemanis.
Aeg, milleks Ta üldse oli läkitatud, oli peagi saabumas.
Vaatame, mis Ta oma jüngritele ütles:
"Ma ei räägi enam teiega palju..."
Oh aeg!
Kui palju paremas seisus me oleks, või vähemalt ma ise oleks,
kui ma paljudes pingelistes olukordades lihtsalt ütleks iseendale: "Ole vait!"
Sest iga asi, mida me pingelises olukorras ütleme,
on kõik see, mida me ütlema ei peaks.
"Sest maailma vürst tuleb
ja tal ei ole mingit voli mu üle.
(Tal pole minuga midagi ühist ja minus pole midagi, mis kuuluks talle,
nii et tal pole ka mingit väge ega meelevalda mu üle.)"
Jah, pinge oli peal, nii et Ta ei rääkinud enam palju,
aga kuna Saatanal polnud mingit meelevalda Ta üle,
ei kavatsenud Ta oma suu lahti tegemisega
seda talle ka anda.
Tahan, et vaataksime veelkorra seda piiblilõiku
ja tahan, et ka kõik televaatajaid keskenduksid sellele,
sest see on täiesti hämmastav piiblikoht!
"Ma ei räägi enam teiega palju,
sest maailma vürst tuleb ja tal ei ole mingit voli mu üle.
(Tal pole minuga midagi ühist ja minus pole midagi, mis kuuluks talle!)
Jeesus oli ilma patustamata läinud läbi igast kiusatusest
ja Ta tegi seda meie pärast.
Ta tuli ja pidas Jumala käske täiuslikult meie pärast, öeldes:
"Ma mõistan su nõrkusi ja aegu, kus tunned, et enam ei jaksa,
sest ma ise olen neist läbi läinud."
Aga Ta ütles ka, et Saatanal ei ole Temast mingit osa
ja Ta ka ei anna talle ühtki vaid seetõttu, et kaotab oma närvi.
Ma tean, et kõik see, millest praegu räägin,
on tõsine eesmärk,
kohe täiega tõsine,
kuid sellest tuleb rääkida.
Sest kui me ei mõista, et see on meie eesmärk ja siht,
siis me jätkame vana rada, arvates, et nii ongi õige.
"Vahet ju pole! Ma pole vähemalt varastanud ega abielu rikkunud!"
Samas on palju teisigi asju, mida Jumal ei taha, et me teeks.
Jah, need ei pruugi kuuluda TOP 10'sse,
aga sellest hoolimata on asju, mida Jumal ei taha, et me teeks.
Aamen?
Miks siis Jeesus laseb vahel neil asjadel sündida,
kuigi me nii väga tahaks, et Ta võtaks need ära
ja me ei peaks nendega tegelema?
Jaakobuse 1 ptk's on öeldud, et Jumal ei kiusa meid kunagi kurjaga
ja ka Teda ennast ei saa kurjaga kiusata.
Ja ometigi oleme me kiusatud! Me oleme!
Kui kogeme himusid ja nõrkusi ning erinevaid teemasid me endi sees,
nii et kui mõnda katsumusse sattume, kerkivad nad kohe pinnale.
Jaakobuse 1:2-3 on öeldud:
"Pidage seda lausa rõõmuks, mu vennad,
kui te satute mitmesugustesse kiusatustesse,
kuna te teate, et teie usu läbikatsumine teeb teid kannatlikuks."
Nad toovad esile kannatlikkuse.
Las ma öelda, minust tõid nad esmalt välja kõike muud kui kannatlikkust.
Aastate jagu igasugu sodi, enne kui ma kannatlikkuseni jõudsin.
Huvitaval kombel pole meil probleemi oma vaimuga, kuna Jeesus elab seal.
Püha Vaim elab me sees ja kõik vaimuviljad on me vaimus olemas.
Me probleemid on seotud me hingega.
Selle risti löömata hingega.
Probleemid oma mõistuse, tahte ja tunnetega.
Tunnetega!
Ma vihkasin kõiki neid asju.
Kõiki neid, mis igasugu jura minust välja tõid.
Kõiki neid asju, mis igasuguse inetuse, kannatamatuse, kadeduse,
ärritatavuse ja muu jama välja tõid.
Mõni päev tagasi üks inimene pillas midagi maha
ja läks nii närvi selle peale.
Seejärel aga ütles: "Lähen igakord närvi, kui midagi maha ajan."
Aga tead, mis?
Sa pead jälgima ennast.
Olin ise kord samasugune.
Igakord, kui keegi söögilauas midagi maha ajas,
oli kindel, et ma lähen endast välja.
"Ikka peab keegi igaõhtuse söögikorra tuksi keerama!"
See "keegi" olin mina, aga ma ei teadnud seda!
Mitte ümberläinud piimaklaas või vesi polnud õhtu rikkujad,
vaid minu reaktsioon sellele, mis kõik ära rikkus.
"Ikka peab olema keegi!"
Alati on mängus see "keegi"!
"Ikka peab keegi igaõhtuse söögikorra tuksi keerama!"
Iga õhtu ajas keegi me kodus midagi maha
ja mul oli põhjust plärtsuda ning Saatan sai jälle naerda.
Mul oli järjekordne võimalus veeta üks õhtu "kõrbes"
ja käia ümber oma "mäe" jälle uus tuur.
Oh aeg!
"Aga mida me siis teeme, Joyce? Mida siis teha?"
Koloslastele 3:5
Mul on teile igati piibellik vastus.
Iseasi, kas see teile meeldib, aga see on see vastus.
"Surmake..."
Surmake oma lihalik loomus.
Laiendatud piiblitõlge ütleb:
"Kõrvaldage kurjade himude mõjuvõim, mis hiilib ümber te liikmete.
Need loomalikud impulsid
ja kõik, mis teis on maine ja patust läbiimbunud:
hoorus, rüvedus, kirg, kuri himu ja ahnus, mis on ebajumalateenistus."
Seega mida teha ihuga, mis on kontrolli alt väljas? Surma see!
Kuidas?
Väga lihtsalt. Sa lõpetad selle toitmise.
Ma ei räägi oma õhtusöögist loobumisest.
Igakord, kui keegi me kodus midagi ümber ajas
ja ma automaatselt närvi läksin, toitsin ma oma lihalikku loomust,
andes sellele jõudu juurde, selle asemel, et seda kahandada.
Iga asi, mida sa ei toida, muutub nõrgemaks ja nõrgemaks,
kuni lõpuks sureb ega oma enam mingit meelevalda su üle.
Meil on kodus u 3,5 kilone 9 aastane koer.
Ta on ütlemata nunnu ja ma toidan teda.
Ka veidi sellega, mida ise söön, mitte vaid koeratoiduga.
Natuke kana...
Ta armastab muide köögivilju! Puulvilju mitte,
aga ta sööb hea meelega spinatit ja mis iganes muid köögivilju.
See on viinud selleni, et ma annan järgi kõigile ta niutsumistele ja anumistele.
See omakorda on viinud aga selleni, et igakord, kui sööma hakkan,
ajab ta oma niutsumistega mu täiesti hulluks.
Ta hüppab mulle sülle ja niutsub otse mu nina all.
Dave jälle...
toidab ka teda, aga mitte enne, kui on ise lõpetanud söömise.
Ta paneb koera jaoks mõeldud tüki taldriku äärele
ja koer istub seal niiviisi
ja lihtsalt ootab.
Sest Dave ei lase koeral end dikteerida.
Koer allub Dave korraldustele, samas kui mina allun koera omadele.
Kas saate mõttest aru?
Ma võiks seda muidugi muuta
ja eeldavasti kuluks mul sellele nädal kuni 10 päeva.
Aga sel juhul pean olema valmis riivama oma koera tundeid
ja tundma end "kurja tädina".
Sa võid muuta oma elus mida iganes;
murda iga halva harjumuse ja luua uue asemele.
Kõik, mida tegema pead, on lõpetama halva harjumuse toitmise.
Esimesed paar korda on kindlasti väga rasked.
Mäletan, kuidas palju aastaid tagasi hakkas Jumal tegelema minuga,
et ma ei hauguks vihasena Dave'le vastu.
Te ju teate, millised me oleme - viimane sõna peab ikka meile jääma.
Nii et mulle pidi alati jääma viimane sõna.
Ma olin täiesti kohutav!
Vahel, kui Dave toast väljas astus, tegin talle nii...
Need hingest lähtuvad probleemid.
Nii et Jumal muudkui tegeles ja tegeles mu kallal
ja ma teadsin, et pean selle lõpetama,
kuna see polnud meelepärane Jumalale.
Teadsin ka, et see ei aita me abielule kaasa
ning on täiesti kohatu.
Veelgi enam - teadsin sageli, et see, mida Dave ütleb, on õige,
aga sellest hoolimata oli mul ikka vaja suud pruukida.
Ma ei tea, kas te olete sellised, aga...
On siin keegi, kes mõistab, millest räägin?
Mäletan eriti ühte korda, kui Dave jälle ütles midagi
ja ma tundsin, kuidas see miski hakkas taas mu sees pead tõstma
ning ma püüdsin samal ajal end vaos hoida.
Ja Dave muudkui vatrab
ja Püha Vaim keelitab mind sõrme vibutades.
Palusin luba lahkuda, jooksin vannituppa,
toppisin näo käterätikusse ja tegin nii...
Aga vähemalt vastu ei haukunud!
Iga järgmise korraga läks kogu lugu järjest kergemaks
ja teate, mis - mul pole enam probleemi öelda:
"Just. Eeldavasti nii ongi. Arvatavasti on sul õigus."
"Mida iganes. Muidugi. Aamen. Halleluuja."
Eks aegajalt juhtu ikka, et tahaks jälle hambaid näidata, aga...
Kas pole huvitav, et me vana loomus peaks olema surnud,
aga me tarime teda ikka kirstuga kaasa, juhuks, kui teda peaks vaja minema.
Otsekui isegi oodates, et teda võiks vahel vaja minna.
Surmake oma lihalik loomus ja ärge toitke seda.
Igakord, kui anname kiusatusele järgi, toidame probleemi.
Tea oma nõrkusi.
Ja palveta.
Palveta, palveta, palveta, et Jumal sind aitaks.
Usun, et üks peamisi põhjusi, miks me kiusatustesse langeme,
on selles, et me ei palu ette jõu eest seista neile vastu.
Kui jüngrid palusid Matteuse 6 ptk's, et Jeesus õpetaks neid paluma,
oli üks Tema mõtetest see: "Ära saada meid kiusatusse!"
Kui sa juba tead mõnda nõrka kohta oma elus,
siis kanna hoolt selle eest, et paluda seda palvet regulaarselt.
Täna palume sulle 4 CD komplekti "Kuidas tulla toime kiusatusega?"
See on midagi, mida me kõik peame õppima.
Usun, et see õpetus võib teha sind teadlikumaks kiusatuse tuleku osas,
millele juba varakult vastu seista.
Kui tahame seista vastu kiusatusele, peame toetuma täielikult Jumalale.
Telli endale Joyce'i 4 CD komplekt "Kuidas tulla toime kiusatusega?"
Ütle Jumalale iga päev:
"Ma tean, et see on nõrk koht mu elus, palun aita mind!"
Aita mul mitte süüa neid küpsiseid,
aita mul mitte kasutada krediitkaarti, kui olen niigi kaelani võlgades;
aita mul hoida oma suu kinni.
Ära oota enam hetkegi ja võida ära oma kiusatused,
elades Kristuse vabaduses ja võidus.
Suurem on see, kes on sinu sees, kui see, kes on maailmas -
samas pole sina suurem kui see, kes on maailmas!
Telli juba täna Joyce Meyer'i kodulehe kaudu.
Inimesed on ajalehe ilmumispäevast väga elevil.
Telli ka endale "Igapäevaelu rõõmud" tasuta ajakiri.
Kas ma juba ütlesin, et see on tasuta?
See on tasuta, nii et võta meiega ühendust ja telli.
Elu liigub täie kiirusega, tuues kaasa nii rõõme kui katsumusi,
väljakutseid kui võite.
Elu.
Oled alati olemas nende jaoks, kes sind vajavad.
Kuid kas teadsid, et Jumal tahab, et see teekond oleks nauditav?
Sa võid armastada oma elu!
Sellest andis ka kinnitust "Armasta elu" konverents 2011 aastal.
Jeesus suri, et võiksin elada täisväärtuslikku elu.
Seetõttu teen kõik endast oleneva, et saada kätte see, mille eest Jeesus suri.
Ülistust tegid kuulsad ülistusjuhid
ning ülestõstvaid sõnumeid jagasid erinevad kõnelejad.
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust juba täna, et saada infot kõige toimuva kohta
ja hakka meie partneriks, jagades Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri sõprade-partnerite toele.